ඒ අනුව එළඹෙන මාර්තු මස පළමුවනදා ජනාධිපතිවරයා විසින් ඓතිහාසික ශ්‍රී දළදා මාළිගා පරිශ්‍රයේදී මීට අදාළ ගැසට් පත්‍රයට අත්සන් තැබීමට නියමිත බවයි ජනමාධ්‍ය අමාත්‍ය ගයන්ත කරුණාතිලක සඳහන් කළේ.බ්‍රිතාන්‍ය අධිරාජ්‍යවාදීන් විසින් දේශද්‍රෝහීන් ලෙස නම් කර සිටි කැප්පෙටිපොල අධිකාරම් ඇතුලු 19 දෙනෙකු ජනාධිපතිවරයා විසින් මීට පෙර රණශූරයින් ලෙස නම් කරනු ලැබුවා. 1818 ඌව වෙල්ලස්ස කැරැල්ලට නායකත්වය ලබාදීම හේතුවෙන් මෙම පිරිස දේශද්‍රෝහීන් ලෙස ප්‍රකාශයට පත් කළේ රොබට් බ්‍රවුන්රිග් ආණ්ඩුකාරයා විසින්.